Document ID: 32007R0923

KOMISIJAS REGULA (EK) Nr. 923/2007
(2007. gada 1. augusts),
ar kuru groza Regulu (EK) Nr. 1623/2000 attiecībā uz dažiem termiņiem vīndarības blakusproduktu destilācijai
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1999. gada 17. maija Regulu (EK) Nr. 1493/1999 par vīna tirgus kopīgo organizāciju (1) un jo īpaši tās 33. pantu,
tā kā:
(1)
Ar 45., 59. un 61. pantu Komisijas 2000. gada 25. jūlija Regulā (EK) Nr. 1623/2000, ar ko nosaka sīki izstrādātus noteikumus Regulas (EK) Nr. 1493/1999 par vīna tirgus kopīgo organizāciju ieviešanai attiecībā uz tirgus mehānismiem (2), ir paredzēti daži termiņi attiecībā uz vīndarības blakusproduktu destilāciju. Ņemot vērā, ka dažās dalībvalstīs spirta rūpnīcu skaits ir neliels, šajās dalībvalstīs pastāv praktiskas grūtības pabeigt destilāciju noteiktajos termiņos. Tādēļ būtu lietderīgi noteiktos termiņus pagarināt.
(2)
Ņemot vērā, ka spēkā esošajos tiesību aktos termiņš attiecībā uz blakusproduktu piegādi spirta rūpnīcā pašreizējam vīna gadam ir 15. jūlijs, ir jāparedz, ka šo regulu piemēro, sākot no 2007. gada 15. jūlija.
(3)
Šajā lēmumā paredzētie pasākumi ir saskaņā ar Vīna pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 1623/2000 groza šādi.
1)
Regulas 45. panta 1. punkta ceturto daļu aizstāj ar šādu tekstu:
“Atkāpjoties no pirmajā daļā noteiktā, 2004./2005., 2005./2006. un 2006./2007. vīna gadam pirmajā daļā minēto datumu pārceļ uz nākamā vīna gada 31. augustu.”
2)
Regulas 59. panta trešo daļu aizstāj ar šādu tekstu:
“Atkāpjoties no pirmajā daļā noteiktā, 2004./2005., 2005./2006. un 2006./2007. vīna gadam pirmajā daļā minēto datumu pārceļ uz nākamā vīna gada 15. septembri.”
3)
Regulas 61. panta 3. punkta otro daļu aizstāj ar šādu tekstu:
“Tomēr 2004./2005. un 2005./2006. un 2006./2007. vīna gadam pirmajā daļā minēto datumu pārceļ uz nākamā vīna gada 15. septembri.”
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2007. gada 15. jūlija.
Šī regula uzliek saistības kopumā un ir tieši piemērojama visās dalībvalstīs.
Briselē, 2007. gada 1. augustā

Labels: 3
17
6